ข้อบังคับการประปานครหลวงข้อบังคับการประปานครหลวงฉบับที่ ๑๑๒ว่าด้วย การรับ -จ่ายเงิน และการเก็บรักษาเงินพ.ศ. ๒๕๔๒[๑] โดยที่เป็นการสมควรแก้ไขเพิ่มเติมข้อบังคับการประปานครหลวงว่าด้วย การรับ - จ่ายเงิน และการเก็บรักษาเงินเพื่อให้คล่องตัวในการปฏิบัติงานและเหมาะสมกับสภาพการณ์ในปัจจุบันอาศัยอำนาจตามความในมาตรา ๒๔ (๑) แห่งพระราชบัญญัติการประปานครหลวง พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติการประปานครหลวง (ฉบับที่ ๓) พ.ศ. ๒๕๒๒และมาตรา ๔๙ แห่งพระราชบัญญัติการประปานครหลวง พ.ศ. ๒๕๑๐คณะกรรมการการประปานครหลวงจึงวางข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับการประปานครหลวงฉบับที่ ๑๑๒ ว่าด้วย การรับ - จ่ายเงิน และการเก็บรักษาเงิน พ.ศ. ๒๕๔๒ข้อ ๒ ข้อบังคับนี้ให้ใช้บังคับตั้งแต่วันที่ ๑๖สิงหาคม ๒๕๔๒ เป็นต้นไปข้อ ๓ ให้ยกเลิก(๑) ข้อบังคับการประปานครหลวง ฉบับที่ ๘๙ ว่าด้วยการรับ - จ่าย การเก็บรักษาเงิน พ.ศ. ๒๕๓๐(๒) ข้อบังคับการประปานครหลวง ฉบับที่ ๙๙ ว่าด้วยการรับ - จ่าย การเก็บรักษาเงิน พ.ศ. ๒๕๓๗ (แก้ไขเพิ่มเติม ฉบับที่ ๘๙ ครั้งที่ ๑)(๓) ข้อบังคับการประปานครหลวง ฉบับที่ ๑๐๕ ว่าด้วยการรับ - จ่าย การเก็บรักษาเงิน พ.ศ. ๒๕๓๙ (แก้ไขเพิ่มเติม ฉบับที่ ๘๙ ครั้งที่ ๒)บรรดา ข้อบังคับ ระเบียบและคำสั่งอื่นใดที่กำหนดไว้แล้วในข้อบังคับนี้ หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ให้ผู้ว่าการรักษาการตามข้อบังคับนี้และให้มีอำนาจวางระเบียบเพื่อปฏิบัติให้เป็นไปตามข้อบังคับนี้หมวด๑การรับเงิน ข้อ ๕การรับเงินทุกประเภทของการประปานครหลวง ให้มีการออกใบเสร็จรับเงินทุกครั้งในกรณีที่ผู้รับเงินยังไม่สามารถออกใบเสร็จรับเงินในขณะที่รับเงินได้ไม่ว่าด้วยเหตุใดๆ ให้ออกใบรับเงินชั่วคราวก่อน แล้วรีบดำเนินการเพื่อให้มีการออกใบเสร็จรับเงินโดยเร็วในโอกาสแรกที่สามารถกระทำได้ในกรณีที่เป็นการรับเงินค่าน้ำประปาให้ใช้ใบเสร็จรับเงินที่ผู้ว่าการกำหนดให้ใช้สำหรับการรับเงินค่าน้ำประปาข้อ ๖การรับเงินให้รับเป็นเงินสด เช็ค หรือโดยวิธีอื่น ตามที่ผู้ว่าการกำหนดข้อ ๗หลักเกณฑ์และวิธีการในการรับเงิน การนำส่งเงิน แบบใบเสร็จรับเงินและใบรับเงินชั่วคราว รวมทั้งการเก็บรักษาและการเบิกจ่ายใบเสร็จรับเงินและใบรับเงินชั่วคราว ให้เป็นไปตามระเบียบที่ผู้ว่าการกำหนดหมวด๒การจ่ายเงิน ข้อ ๘การจ่ายเงิน ให้จ่ายได้เฉพาะเพื่อกิจการและภายในขอบแห่งวัตถุประสงค์ของการประปานครหลวงภายในวงเงินงบประมาณข้อ ๙ก่อนการจ่ายเงินตามข้อ ๘ ต้องได้รับอนุมัติจากผู้มีอำนาจตามข้อบังคับระเบียบ หรือคำสั่ง ที่กำหนดไว้ในเรื่องนั้นหากไม่กำหนดไว้ให้ผู้ว่าการอนุมัติได้คราวหนึ่งไม่เกินห้าล้านบาทถ้าเกินกว่าห้าล้านบาทให้ขอรับอนุมัติจากคณะกรรมการ เว้นแต่การจ่ายเงินตามกฎหมายสัญญาหรือข้อผูกพัน ให้ผู้ว่าการอนุมัติได้ผู้ว่าการจะมอบอำนาจเป็นหนังสือให้พนักงานการประปานครหลวง ซึ่งดำรงตำแหน่งตั้งแต่ ผู้อำนวยการฝ่ายหรือเทียบเท่าขึ้นไปอนุมัติได้ ภายในขอบอำนาจของผู้ว่าการข้อ ๑๐เมื่อได้รับการอนุมัติตามข้อ ๙ แล้วให้ผู้ว่าการหรือผู้ที่ผู้ว่าการมอบอำนาจเป็นหนังสือ สั่งจ่ายเงินได้ข้อ ๑๑ในกรณีที่มีความจำเป็นเพื่อประโยชน์ของการประปานครหลวงผู้ว่าการหรือผู้ซึ่งผู้ว่าการมอบอำนาจเป็นหนังสืออาจอนุมัติให้มีการยืมเงินไปจ่ายในการดำเนินงานได้ ทั้งนี้ ภายในวงเงินตามที่กำหนดไว้ในข้อ ๙ในกรณีที่ผู้ยืมยังมิได้ส่งใช้เงินยืมหรือใบสำคัญหักล้างเงินยืมรายเก่าประเภทใดๆ ห้ามมิให้ยืมหรืออนุมัติเงินยืมครั้งใหม่หรือรายใหม่ในประเภทเดียวกันนั้นจนกว่าจะได้ส่งใช้เงินยืมหรือใบสำคัญหักล้างเงินยืมนั้นให้เสร็จสิ้นเสียก่อนข้อ ๑๒การจ่ายเงิน ให้จ่ายเป็นเงินสด เช็ค หรือโดยวิธีอื่นที่ผู้ว่าการกำหนดข้อ ๑๓หลักเกณฑ์และวิธีปฏิบัติในการจ่ายเงินให้เป็นไปตามระเบียบที่ผู้ว่าการกำหนดหมวด๓การเก็บรักษาเงินและการฝาก ถอน และโอนเงินจากธนาคาร ข้อ ๑๔การเก็บรักษาเงิน การควบคุมการฝาก ถอนและโอนเงินจากธนาคารให้เป็นไปตามระเบียบที่ผู้ว่าการกำหนดซึ่งต้องให้สอดคล้องกับข้อบังคับการประปานครหลวง ว่าด้วยระเบียบการนำเงินฝากธนาคารข้อ ๑๕เพื่อประโยชน์ของการประปานครหลวงให้ผู้ว่าการหรือผู้ที่ผู้ว่าการมอบอำนาจเป็นหนังสือสั่งโอนเงินฝากธนาคารหรือโอนเงินในบัญชีเงินฝากจากบัญชีหนึ่งไปเข้าบัญชีเงินฝากอีกบัญชีหนึ่งของการประปานครหลวงได้หมวด๔การตรวจสอบภายใน ข้อ ๑๖ให้มีการตรวจสอบการรับเงิน การจ่ายเงิน การเก็บรักษาเงิน การฝากถอนและโอนเงินจากธนาคารโดยผู้ตรวจสอบภายใน ให้เป็นไปตามข้อบังคับ ระเบียบ คำสั่งและหลักเกณฑ์ที่เกี่ยวข้องบทเฉพาะกาล ข้อ ๑๗เมื่อข้อบังคับฉบับนี้มีผลใช้บังคับแล้ว บรรดาข้อบังคับ ระเบียบ คำสั่งหลักเกณฑ์ หรือวิธีปฏิบัติใด ที่อ้างถึงข้อบังคับการประปานครหลวง ฉบับที่ ๘๙ว่าด้วย การรับ - จ่าย การเก็บรักษาเงิน พ.ศ. ๒๕๓๐ ให้ถือว่าอ้างถึงข้อบังคับนี้ข้อ ๑๘ข้อกำหนดในข้อบังคับการประปานครหลวง ฉบับที่ ๘๙ ว่าด้วย การรับ - จ่ายการเก็บรักษาเงิน พ.ศ. ๒๕๓๐ และบรรดาระเบียบ คำสั่ง หลักเกณฑ์หรือวิธีปฏิบัติที่ใช้บังคับอยู่ก่อนวันที่ข้อบังคับนี้มีผลใช้บังคับให้คงใช้บังคับได้ต่อไปเท่าที่ไม่ขัดหรือแย้งกับข้อบังคับนี้ จนกว่าจะมีระเบียบคำสั่ง หลักเกณฑ์ หรือวิธีปฏิบัติตามข้อบังคับนี้ใช้บังคับประกาศณ วันที่ ๒๓ กรกฎาคม ๒๕๔๒ยงยุทธ วิชัยดิษฐประธานกรรมการการประปานครหลวงประภาศรี/พิมพ์๑๕ มกราคม ๒๕๕๑หทัยภัทร/ตรวจ๒๘ มกราคม ๒๕๕๑สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษาเล่ม ๑๑๖/ตอนที่ ๗๗ ง/หน้า ๕๔/๒๘ กันยายน ๒๕๔๒